CELEX: C2007/117/34
Language: mt
Date: 2007-05-26 00:00:00
Title: Kawża C-199/07: Rikors imressaq fit- 12 ta' April 2007 — Il-Kummissjoni tal-Komunitajiet Ewropej vs Ir-Repubblika Ellenika

26.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 117/19
            
         Rikors imressaq fit-12 ta' April 2007 — Il-Kummissjoni tal-Komunitajiet Ewropej vs Ir-Repubblika Ellenika
   (Kawża C-199/07)
   (2007/C 117/33)
   Lingwa tal-kawża: Il-Grieg
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: M.Patakià u D.Kukovec)
   
      Konvenuta: Ir-Repubblika Ellenika
   Talbiet tar-rikorrenti
   
               —
            
            
               Tiddikjara li r-Repubblika Griega, billi introduċiet kriterju supplimentari ta' esklużjoni awtomatika barra dawk espliċitament previsti mill-Artikolu 31(2), tad-Direttiva tal-Kunsill 93/38/KEE (1), ta' l-14 ta' Ġunju 1993, li tikkoordina l-proċeduri ta' akkwist pubbliku għal entitajiet li joperaw fis-setturi ta' l-ilma, ta' l-enerġija, tat-trasport u tat-telekomunikazzjoni, għad-dannu ta' l-uffiċċji ta' konsulenza barranin, u naqset milli tiddistingwi fis-sejħa għal offerti kkontestata bejn kriterji għal selezzjoni kwalitattiva u kriterji ta' allokazzjoni, naqset milli twettaq l-obbligi li hija għandha skond il-leġiżlazzjoni Komunitarja għall-kuntratti tas-servizz pubbliku u b'mod partikolari ta' l-Artikoli 4(2), 31(1) u (2) u 34(1)(a) tad-Direttiva 93/38/KEE, kif interpretati mill-Qorti tal-Ġustizzja tal-Komunitajiet Ewropej, mill-prinċipju tar-rikonoxximent reċiproku tal-kwalifiki formali li jirregolaw id-dritt Komunitarju dwar il-kuntratti għas-servizzi pubbliċi, kif ukoll mill-Artikoli 12 u 49 tat-Trattat;
            
         
               —
            
            
               tikkundanna lir-Repubblika Ellenika tbati l-ispejjeż.
            
         Motivi u argumenti prinċipali
   Il-Kummissjoni rċeviet ilment dwar irregolaritajiet fil-kuntest ta' sejħa għal offerti, imħabbra mill-kumpannija ERGA OSE fis-sena 2003, li kellha bħala għan “Studji relatati ma' xogħolijiet ta' kostruzzjoni u elettromekkaniċi u installazzjonijiet — l-ewwel fażi tal-grupp ta' stazzjonijiet fil-wita ta' ‘Thriásion’”.
   Fid-dawl tal-ġurisprudenza tal-Qorti tal-Ġustizzja, il-Qorti tal-Ġustizzja ssostni li l-klawżola ta' parteċipazzjoni ta' l-uffiċċji ta' konsulenza fis-sejħa għal offerti li tipprevedi l-klassifikazzjoni tagħhom skond is-sistema Griega fil-klassijiet u saħansitra fil-klassijiet “mistiedna”, tintroduċi de facto motiv ta' esklużjoni barra dawk imsemmija espliċitament fl-Artikolu 31(2) tad-Direttiva 93/38/KEE u tikkostitwixxi, f'xi każijiet, diskriminazzjoni u dannu kontra l-uffiċċji ta' konsulenza barranin bi ksur ta' l-Artikolu 4(2) tad-Direttiva 93/38/KEE.
   Il-Kummissjoni ssostni wkoll li l-klawżola msemmija hawn fuq fl-avviż tas-sejħa għal offerti tikser il-prinċipju tar-rikonoxximent reċiproku tal-lawrji, tad-diplomi u ta' kwalifiki formali oħra kif ukoll l-Artikoli 12 u 49 KE.
   Barra minn hekk, il-Kummissjoni ssostni li l-avviż tas-sejħa għal offerti kkontestat ma jagħmilx distinzjoni bejn il-fażi ta' selezzjoni u dik ta' allokazzjoni u jħawwad il-kriterji ta' selezzjoni mal-kriterji ta' allokazzjoni, bi ksur ta' l-Artikoli 31 u 34 tad-Direttiva 93/38/KEE.
   Fl-aħħar nett, il-Kummissjoni tqis li r-revoka, mill-awtoritajiet Griegi, tal-liġijiet li kienu fis-seħħ qabel ma ttemmx il-ksur allegat sa fejn din tirrigwarda applikazzjoni żbaljata tad-dispożizzjonijiet Komunitarji f'dan ir-rigward minn naħa ta' l-awtoritajiet Griega u mhux trażposizzjoni mhux kompleta fl-ordinament Grieg.
   Konsegwentement, il-Kummissjoni ssostni li r-Repubblika Ellenika naqset milli twettaq l-obbligi li hija għandha skond l-Artikoli 4(2), 31(1) u (2), u 34(1)(a) tad-Direttiva 93/38/KEE kif ukoll il-prinċipju tar-rikonoxximent reċiproku tal-kwalifiki formali u l-Artikoli 12 u 49 KE.
   
      (1)  ĠU L 199 tad-9 ta' Awwissu 1993, p. 84.